Michal Kovács

Ing. Michal Kovács, PhD. (* 4. marec 1986, Bratislava) je slovenský politik a manažér v oblasti vzdelávania. Nadácia Pontis ho zaradila na mapu sociálnych inovátorov Slovenska.https://inovatori.sk/#@/48.1507217,17.1193745,14/show/michal-kovacs-9189 Spoluzakladal a pôsobil vo vedení organizácií zameraných na vzdelávanie. V roku 2019 odišiel z komunikačného oddelenia v bratislavskej pobočke švajčiarskej korporácie Swiss Re a začal pracovať pre stranu ZA ĽUDÍ, ktorú založil bývalý slovenský prezident Andrej Kiska. V strane viedol tím pre školstvo a vzdelávanie. Od roku 2021 pôsobí ako výkonný riaditeľ medzinárodnej mimovládnej organizácie European Democracy Youth Network.https://edyn.eu/our-structure/ Je ženatý a má dve deti. 

 Vzdelanie 
Vyštudoval Fakultu medzinárodných vzťahov na Ekonomickej univerzite v Bratislave, neskôr získal titul PhD. na Fakulte politických vied a medzinárodných vzťahov Univerzity Mateja Bela v Banskej Bystrici. Krátko tiež študoval v Kanade na Bow Valley College.

 Pôsobenie vo vzdelávaní 
V roku 2006 založil v Bratislave regionálnu kanceláriu neziskovej organizácie Euroatlantické centrum (EAC), ktorá pôsobí v oblasti medzinárodných vzťahov, slovenskej zahraničnej politiky a bezpečnosti. EAC v spolupráci so Slovenskou atlantickou komisiou sa podieľalo na organizácii bezpečnostnej konferencie Globsec.

V roku 2008 spolu s Martinom Bútorom a Petrom Rusiňákom založil na Ekonomickej univerzite Centrum severoamerických štúdiíhttps://domov.sme.sk/c/3859044/eu-otvara-centrum-severoamerickych-studii.html, ktoré bolo neskôr vyhlásené štúdiou Európskej komisie za medzinárodný príklad dobrej praxe v oblasti prepájania biznisu s akademickým prostredím.https://ub-cooperation.eu/pdf/cases/E_Case_Study_Bratislava.pdf V roku 2012 sa podieľal na založení neziskovej organizácie LEAFhttps://domov.sme.sk/c/7531929/prepaja-slovakov-v-cudzine-kvalita-zivota-u-nas-moze-byt-vysoka.html, spolupracoval na založení strednej školy LEAF Academy a viedol program pre prilákanie Slovákov zo zahraničia.https://dennikn.sk/600713/o-najlepsich-slovenskych-mozgoch-v-zahranici-vieme-velmi-malo/?ref=list Vo februári 2020 zaradilo OECD tento program medzi najlepšiu zahraničnú a domácu prax, z ktorej sa môže Slovensko dlhodobo inšpirovať.https://read.oecd-ilibrary.org/education/oecd-skills-strategy-slovak-republic_bb688e68-en

 Podpora Zuzany Hlávkovej 
V roku 2016 sa verejne zastal Zuzany Hlávkovejhttps://dennikn.sk/617387/odporucil-hlavkovu-na-ministerstvo-mladi-ludia-maju-obrovsky-zaujem-robit-pre-stat/ po tom, ako poukázala na pochybné praktiky Ministerstva zahraničných vecí a európskych záležitostí pri organizovaní predsedníctva Slovenska v Európskej rade. Prerušil spoluprácu s ministerstvom pri obsadzovaní pozícií v rezorte kandidátmi zo zahraničia.https://dennikn.sk/614812/organizacia-ktora-laka-domov-sikovnych-studentov-konci-s-lajcakovym-ministerstvom/

 Komunálna politika 
V roku 2018 kandidoval v komunálnych voľbách za Team Vallo, stal sa poslancom miestneho zastupiteľstva v Karlovej Vsi.https://volby.sme.sk/komunalne-volby/2018/kandidati/bratislava-okres/bratislava-karlova-ves/poslanci Je členom Miestnej rady a je podpredsedom Komisie školstva, kultúry a športu.https://www.karlovaves.sk/wp-content/uploads/Zapisnica-%C5%A0K%C5%A0-2019-01-29.pdf

 Práca v korporácii 
V rokoch 2018 – 2019 pracoval vo vedení Swiss Re Bratislava ako manažér komunikácie. 

 Vstup do veľkej politiky 
V septembri 2019 začal pracovať pre stranu ZA ĽUDÍ, ktorú založil Andrej Kiska. Viedol tím pre školstvo a vzdelávanie. Viedol tím pre školstvo a vzdelávanie. Program strany pre vzdelávanie získal v hodnotení týždenníka Trend 100%.https://www.trend.sk/trend-archiv/horuce-kreslo-ministra-skolstva-laka-opoziciu/

 Práca v medzinárodnej organizácii 
V roku 2021 sa stal výkonným riaditeľom medzinárodnej mimovládnej organizácie European Democracy Youth Network (EDYN), ktorá v tom istom roku otvorila svoje medzinárodné sídlo v Bratislave.https://domov.sme.sk/c/22702651/v-bratislave-otvorili-sidlo-europskej-siete-demokratickej-mladeze.html EDYN podporuje mladých prodemokratických aktivistov, politikov a novinárov v 23 krajinách strednej, juhovýchodnej a východnej Európy naprieč etnickým, politickým, náboženským a ideologickým spektrom a pôsobí proti polarizácii vo verejnom priestore. Organizácia bola založená v roku 2018 v rámci spolupráce medzi Národným demokratickým inštitútom a Medzinárodným republikánskym inštitútom zo zdrojov Americkej agentúry pre medzinárodný rozvoj (USAID). 

 Ocenenia 
 EurActiv Award

 Za projekt Common Imperative for Common Future zameranom na budovanie slovensko-maďarských vzťahov prevzal v Európskom parlamente ocenenie International EuroActiv Award for Debating Europe Nationally.https://www.euractiv.com/section/public-affairs/news/euractiv-awards-recognise-national-debates-on-europe/

 Referencie 

 Externé odkazy 
 Blog Michala Kovácsa v Denníku N
 Blog Michala Kovácsa v Trende 
 LinkedIn profil Michala Kovácsa

Kategória:Slovenskí blogeri
Kategória:Slovenskí politickí aktivisti
Kategória:Slovenskí politici
Kategória:Politici ZA ĽUDÍ
Kategória:Absolventi Ekonomickej univerzity v Bratislave
Kategória:Osobnosti z Bratislavy